Bibliotheca Corvina
Store norske leksikon,Kunst og estetikk,Kulturinstitusjoner,Bibliotek
Bibliotheca Corvina var biblioteket til den ungarske kongen Mattias Corvinus (1443–1490), i hans borg i Buda. Det inneholdt anslagsvis 2000 håndskrevne bøker, kjent for sine fine miniatyrer, initialer og andre håndmalte illustrasjoner. Også innbindingen er enestående. Bibliotheca Corviniana var det nest største på sin tid, etter Vatikanbiblioteket.
Etter Det osmanske rikets invasjon av Ungarn i 1526 ble biblioteket ødelagt, og det finnes i dag bare ca. 220 bøker igjen, de fleste lokalisert i Europa. Eksterne lenker UNESCO Memory of the World: The Bibliotheca Corviniana Collection Litteratur Csapodi, C. (1973). The Corvinian Library. Budapest: Akadémiai Kiadó Zsupán, Edina (2018). The Corvina Library and the Buda Workshop. Budapest: National Széchényi Library